लाओसविरुद्ध अञ्जन विष्टको कीर्तिमानी गोल
नेपाली स्ट्राइकर अञ्जन विष्टले लाओसविरुद्ध कीर्तिमानी गोल गरेका छन् । बिहीबार दशरथ रंगशालामा विश्वकप छनोटअन्तर्गत लाओसविरुद्धको खेलमा विष्टले नेपाली पुरुष टिमका लागि सबभन्दा बढी गोलको कीर्तिमानीसँग बराबरी गरेका हुन् ।
काठमाडौँ — नेपाली स्ट्राइकर अञ्जन विष्टले लाओसविरुद्ध कीर्तिमानी गोल गरेका छन् । बिहीबार दशरथ रंगशालामा विश्वकप छनोटअन्तर्गत लाओसविरुद्धको खेलमा विष्टले नेपाली पुरुष टिमका लागि सबभन्दा बढी गोलको कीर्तिमानीसँग बराबरी गरेका हुन् ।
तस्बिर : हेमन्त श्रेष्ठ/कान्तिपुरविष्टले खेलको ४८‍औं मिनेटमा गोल गर्दै बराबरी गरेका हुन् । यसअघि खेलको पहिलो हाफमा ३३औं मिनेटमा लाओसका कप्तान बौनफाचन बौनकोङले गोल गर्दै अग्रता दिलाएका थिए ।सिनियर टिमसँग नौ वर्षको यात्रामा अञ्जनको १३ गोल भएको छ । उनले अन्तिम गोल साफ २०२३ को पहिलो खेल (कुवेतविरुद्ध ३–१ को हार) मा गरेका थिए, जसले उनलाई हरि खड्का र नीराजन रायमाझीको १३ गोलको कीर्तिमाननजिक पुर्‍याएको थियो ।यसअघि म्यानमारविरुद्धको खेलमा उनलाई रायमाझी र खड्कासँग कीर्तिमानी बराबर गर्ने अवसर थियो तर उनले त्यसबेला गोल गर्न सकेनन् । विंगर वा स्ट्रइकरको भूमिकामा राष्ट्रिय टिमका लागि प्रभावशाली प्रदर्शन गरिरहेका २५ वर्षीय अञ्जन केही वर्षयता नेपाली टिमको अग्रपंक्तिका मुख्य हतियारका रूपमा स्थापित छन् ।सन् २००३ मार्चमा दशरथ रंगशालामा भएको एएफसी कप २००४ छनोटमा नेपालले अफगानिस्तानलाई ४–० ले हराएको थियो, जहाँ हरि र नीराजनले दुई–दुई गोल गरेका थिए । हरिको अन्तर्राष्ट्रिय करिअरको अन्तिम गोल नै त्यही हो ।नीराजनले सन् २००८ मा भएको साफ च्याम्पियनसिपमा माले (माल्दिभ्स) मा पाकिस्तानविरुद्ध निकालेको ४–१ को जितमा आफ्नो करिअरको अन्तिम गोल गरेका थिए । त्यसैले १३ गोलको कीर्तिमानलाई १३ वर्षपछि अन्जनले बराबरी गरेका छन् । 